Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: vizsgálta. Az 52/2001. (XI. 29.) AB határozatban megfogalmazott kritériumok alapján a népszavazásra bocsátandó
Paragraph Index: 668

3. A kifogással élõk egyike szerint a kérdés alkotmánysértõ törvény megalkotására kötelezi az Országgyûlést. Az indítványozó úgy véli, az Országgyûlés hatáskörének, így a népszavazásra bocsátható tárgyköröknek egyértelmû korlátot szab az Alkotmány 8. § (2) bekezdése, amely alapján alapvetõ jog lényeges tartalmát törvény sem korlátozhatja. Az Alkotmány elsõbbségének a törvényhozással szembeni biztosítása az Alkotmánybíróság legfõbb feladata. Az alkotmányos szempontok érvényre juttatása történhet elõzetesen, a jogi norma megszületése elõtt, illetve utólag, a jogszabály kihirdetését követõen. Elõfordulhat azonban — például a kétszázezer választópolgár által kezdeményezett eredményes ügydöntõ népszavazás esetében —, hogy a népszavazásra bocsátandó kérdés alapján valamely alapjogot nyilvánvaló módon súlyosan sértõ vagy tömeges egyéni jogsérelmet okozó jogszabály megalkotására lesz köteles a törvényhozó hatalom. Ebben az esetben a népszavazásra bocsátandó kérdés hitelesítési eljárásban történõ elõzetes alkotmányossági vizsgálata nyújthat megfelelõ védelmet. Az Alkotmánybíróság álláspontja szerint a népszavazásra bocsátandó kérdés alapján általában nem állapítható meg, hogy a jogalkotó pontosan milyen tartalmú jogi norma alkotására lesz köteles. Az alkotmánysértõ norma létrejöttét elkerülendõ a törvényhozó köteles a jogszabályt olyan tartalommal elfogadni, amely megfelel ugyan a kérdésben foglalt követelményeknek, de egyszersmind összhangban áll az alaptörvény rendelkezéseivel. A magyar jogrendszer több olyan jogintézményt ismer, amely a népszavazáshoz való politikai alapjog Alkotmánynak megfelelõ gyakorlását segíti. Az Alkotmány rendelkezései, és különösen a 8. § alapján alkotmányos védelemben részesülõ alapvetõ jogok érvényesülése azonban nem 2003/39. szám tehetõ attól függõvé, hogy az erre jogosult intézmények a népszavazási eljárás késõbbi szakaszaiban élnek-e az Alkotmányban, illetve az Abtv.-ben biztosított lehetõségekkel és Alkotmánybírósághoz fordulnak-e. Az Alkotmány egésze és az alkotmányos rendelkezések [elsõsorban az Alkotmány 8. § (2) bekezdés, a 28/C. §

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes